O imagine amuzantă surprinsă în traficul din România circulă pe rețelele sociale, o șoferiță alegându-se cu un mesaj neașteptat după ce și-a parcat mașina.
Mai precis, este vorba despre un bărbat care a încercat să-i atragă atenția femeii respective că nu a parcat așa cum trebuia, însă a făcut-o într-un mod cu totul special.
Astfel, șoferița a găsit în parbriz un mesaj inedit pe o bucată de hârtie ("Ești frumoasă, dar parchezi urât"), alături de un buchet de trandafiri roșii. Femeia s-a amuzat de întreaga întâmplare și a postat imaginea pe Facebook (foto jos).
"Este o metodă amuzantă și neconvențională de a semnala o problemă, fără a crea tensiuni sau a jigni pe cineva", a remarcat unul dintre internauții de pe Facebook, atrăgând atenția asupra absenței locurilor de parcare.